Alvilág

Az Alvilág bejárata

Kharon, a révész

Alvilág lényei

### További nevek

Az Alvilág mint minden más helyszín, szintén átköltözött az Egyesült Államokba a Percy Jackson és az Olimposziak világában. Jelenleg Los Angeles-ben található és számos bejárata van. Az Alvilág Hádész birodalma, aki feleségével, Perszephóné-val uralkodik a halottak felett. Ide távoznak a lelkek, akiket Minósz király vezetése alatt ítélnek meg, hogy hova kerülnek az Alvilágon belül.

## Bejáratok

Számos bejárata van az Alvilágban, valószínűleg még nem is fedezték fel az összeset.

### DOA Stúdió

Tulajdonképpen ez a fő bejárat. A halott lelkek mindig innen közelítik meg az Alvilágot. Kharon, a révész viszi át a lelkeket a Sztüx folyón, miután a stúdióból egy lift segítségével leereszkedtek. Utána Kerberosz mellett kell elmennie az embernek, de ezután nincs visszaút.

### Orfeusz bejárata

Ez a bejárat kevésbé ismert, New York-ban található a Central Parkban. Közvetlen bejárása van Hádész palotájába, hiszen kikerüli a főbejárat nehézségeit.

### Hollywood felirat

Ez csak a filmben jelent meg. Ha a H betűn megjelenő ógörög feliratot valaki felolvassa, akkor megnyílik a sziklán egy bejárat. Ez szintén Kharón-hoz vezet.

## Helyszínek

### Sztüx folyó

Kharón gondolájával szállítja át rajta az utasokat. Ezt a folyót használta Akhilleusz is, hogy sebezhetetlen legyen.

Fontos még megemlíteni, hogy ha valaki megesküszik a Sztüx folyóra, az a lehető legerősebb ígéret, ami létezik: még az isteneknek is kötelező betartania.

### Az Ítélet Pavilonja

Itt döntetik el a lélek sorsa, hogy hova kerül. Ezt három bíró dönti el, akiknek vezetője Minósz, krétai király. Az ítélettől függően kerül a lélek a végső helyszínre.

### A Büntetés Mezeje

Itt büntetik és kínozzák azokat a lelkeket, akiket bűnösnek ítéltek. Innen vezet az út a Tartaroszba.

### Tartarosz

Ez a legsötétebb és legmélyebb bugyra az Alvilágnak. Ide zárják az istenek a legfőbb ellenségeiket és ha meghalnak, akkor ide térnek vissza.

### Az Aszfodélosz mezeje

Ide kerülnek azok a lelkek, akik nem akarják, hogy megítéljék őket vagy nem tettek se nem túl jót, se nem túl rosszat. Legtöbben elfelejtik az életüket, akik ide kerülnek.

### Elízium

Ide kerülnek azok a lelkek, akik hősként haltak meg vagy valami jót tettek az életükben. A terület közepén egy tó található, amin egy sziget van, az Áldottak Szigete.

### Az Áldottak Szigete

Ide kerülnek azok a lelkek, akik azt választották, hogy háromszor újjászülessenek és mind a háromszor az Elízium mezejére nyertek bebocsáttatást. Nagyjából egy luxus nyaralásra hasonlít a legjobban egy luxus szállodában. Nem sokan választják ezt az utat, hiszen alapvetően az Elízium mezeje is elég kellemes utolsó hely.

### Léthé folyó

A Felejtés Folyójának is szokták hívni, akkor használják, mikor valaki az újjászületés mellett dönt. Elvileg teljesen fekete színű a vize.

### Hádész palotája

Itt található az Alvilág ura, Hádész. A trónja csontokból készült, mellette feleségéé, Perszephónéé pedig virágokból, hiszen édesanyja Démétér az aratás istennője. Hádész az Olümposz mintájára építtette palotáját, ám míg az Olümposz fehér és ezüst, addig ez a palota fekete és bronz. Nico di Angelo birtokol itt egy szobát.

### Perszephóné kertje

Perszephóné varázs kertje, melyben mindenféle növény megtalálható. Az istennő az év kilenc hónapját az Alvilágban tölt, hármat pedig édesanyja mellett a felszínen.

### Kovács műhelyek

Itt készülnek a fegyverek. Tulajdonképpen csontvázak készítenek itt mindent.